Aarhus Kunstmuseum flyttede i 1967 til et nybygget 3-fløjet hus i [[Vennelystparken]] i den nedre del af [[Universitetsparken (Aarhus)|Universitetsparken]]. Aarhus Kunstmuseums tredje officielle domicil blev tegnet af [[C.F. Møller]], som også stod bag de andre gule bygninger i Universitetsparken. Der gik dog ikke mange år, før pladsen igen blev for trang. De ellers forholdsvis nye bygninger blev således 20 år efter indvielsen vurderet til at være ”for små og for ufunktionelle i forhold til en nutidig museumsdrift” i en rapport udarbejdet af en arbejdsgruppe nedsat af byrådet i 1988.<ref name=his3>Århus Stiftstidende: [https://stiften.dk/kultur/Aros146-historie-3-Rammerne-spraenges-igen/artikel/32386 Aros’ historie 3: Rammerne sprænges igen.] {{Webarchive|url=https://web.archive.org/web/20190529073009/https://stiften.dk/kultur/Aros146-historie-3-Rammerne-spraenges-igen/artikel/32386 |date=29. maj 2019 }}</ref> Byrådet var med på ideen om at give byen en ny tidssvarende museumsbygning.
Foreninger Organisationer